Niuportas (Kentukis)

Niuportas () – miestas Jungtinėse Amerikos Valstijose, pačioje Kentukio valstijos šiaurėje, kitapus Ohajo upės nuo Sinsinačio. Nuo Kovingtono skiria Likingo upė. Vienas iš Kambelio apygardos administracinių centrų (kitas – Aleksandrija). Labiausiai vystoma plieno gamyba, paslaugų sektorius, kiek mažiau – spauda, maisto apdorojimas. 1999 m. atidarytas akvariumas. Šalia esančiame Hailand Haitso mieste veikia Šiaurės Kentukio universitetas.
 Istorija 
kairėje|miniatiūra|288x288px|Teismo rūmaiGyvenvietė įkurta apie 1790 m., pavadinta siekiant pagerbti Kristoferį Niuportą, kuris buvo pirmojo laivo, 1607 m. pasiekusio Džeimstauną Virdžinijoje, kapitonas. 1795 m. gyvenvietei suteiktas kaimo statusas. 1835 m. gavo miesto teises. XIX a. 6-ame dešimtmetyje buvo leidžiamas vienintelis to meto antivergovės laikraštis visame Kentukyje. Jo redaktorius Viljamas Šrivis Beilis 1859 m. persikėlė gyventi į Sinsinatį po to, kai vergijos palaikytojų minia į gatvę išmetė jo spausdinimo mašinas ir literas. Miestas labiausiai plėtėsi XIX a. 9-o ir 10-o dešimtmečių metu, kai atvyko daug vokiečių naujakurių bei pastatyta tiltų į Sinsinatį. 1921–1928 m. Niuporte vyko plieno gamyklos darbininkų streikas.Newport, Kentucky. www.britannica.com. Nuoroda tikrinta 2026-02-16.

 Gyventojai 
2020 m. JAV gyventojų surašymo duomenimis, mieste gyveno 78,23 % baltųjų, 9,02 % afroamerikiečių, 5,72 % lotynoamerikiečių, 5,51 % mišrios rasės, 0,96 % azijiečių, 0,4 % kitų rasių, 0,08 % indėnų ir 0,07 % Ramiojo vandenyno salų kilmės gyventojų.Newport city, Kentucky. https://data.census.gov Nuoroda tikrinta 2026-02-16.

 Šaltiniai 

Kategorija:Kentukio miestai